Poštovani,

U dokumentaciji u pozivu na 3. Stranici, točka 4.2 Način i dostava ponuda stoji:

* Ponuda se predaje neposredno na urudžbeni zapisnik Naručitelja ili preporučenom poštanskom
pošiljkom na adresu Naručitelja, u zatvorenoj omotnici na kojoj mora biti naznačeno:

- na prednjoj strani ponude:

Pitanje:  da li je ovdje trebalo umjesto riječi ponude, stajati riječ, koverte ?

I nije li uobičajeno kada se šalju koverte da je na poleđini u donjm desnom kutu PRIMATELJ pošiljke, a na prednjoj strani u gornjem lijevom kutu PRIMATELJ pošiljke ?

Pitanje: da li je namjerno to u vašem tekstu zamjenjeno ?

Odgovor:

Tako je, misli se na prednju stranu i poleđinu omotnice (koverte), u skladu s tekstom prije dvotočke (… u zatvorenoj omotnici na kojoj mora biti naznačeno: …).

Uobičajeno je da se strana na koju se upisuju podaci pošiljatelja smatra poleđinom (npr. <http://www.posta.hr/preporucena-posiljka>), pa smo tako i mi naveli.

**Molim dodatno objašnjenje:**

**Kod stavke 1. i 2. imate u upitu dvije boje majica, jedinstvene količine 150 i 120 komada, kako ide narudžba i kako onda ide upis jedinične cijene i ukupne cijene?**

Okvirni omjer crvenih i bijelih majica pod stavkama 1 i 2 je 50%/50%. Ukoliko postoji razlika u cijeni ovisno o boji dodajte nove redove u troškovnik i prikažite odvojeno crvene odnosno bijele majice.

**Kod stavke 3. navodite više bojni tisak, koliko je boja tiska i jesu li u savršenom paseru?**

Više boja: 3-4.

**Kod stavke 5. I 6. Imamo za ponuditi više različitih kemijskih olovaka, kako ide upis jedinične i ukupne cijene?**

U ponudi navedite jedan model olovke za svaku stavku.

**Prilikom isporuka navodite količine po stavkama, znači li da kod svake isporuke naručujete sve stavke od 1-9 u navedenim količinama ili ne?**

Ne, kod svake narudžbe navodit će se koji se artikl naručuje uz poštivanje minimuma za naručeni artikl.